b'\n_START_ARTICLE_\nBrasiliansuomalaiset\n_START_PARAGRAPH_\nBrasiliansuomalaiset ovat brasilialaisia, joilla on suomalaisia sukujuuria. Heit\xc3\xa4 on noin 90\xc2\xa0000 . Brasiliansuomalaisella voidaan my\xc3\xb6s tarkoittaa Brasiliassa asuvaa suomalaista. Brasiliassa asuu noin 600 Suomen kansalaista. P\xc3\xa4\xc3\xa4asiassa Suomesta muutetaan Brasiliaan ty\xc3\xb6skentelem\xc3\xa4\xc3\xa4n suomalaisiin yrityksiin. Lis\xc3\xa4ksi heid\xc3\xa4n perheenj\xc3\xa4seni\xc3\xa4\xc3\xa4n on paljon. Historiallisesti suurin suomalaissiirtokunta Brasiliassa on Penedo, Rio de Janeiron osavaltiossa. Penedossa asuu nyky\xc3\xa4\xc3\xa4n vain muutamia suomalaisia tai suomenkielisi\xc3\xa4 maahanmuuttajien j\xc3\xa4lkel\xc3\xa4isi\xc3\xa4. Penedo on nyky\xc3\xa4\xc3\xa4n vilkas Rion ja S\xc3\xa3o Paulon v\xc3\xa4est\xc3\xb6n matkailukohde, jossa yll\xc3\xa4pidet\xc3\xa4\xc3\xa4n suomalaista kulttuuria muun muassa viikoittaisilla tanssiaisilla. S\xc3\xa3o Paulossa toimii vuodesta 2013 asti Suomi-koulu, joka tarjoaa alueella asuville suomalaisille lapsiperheille mahdollisuuden k\xc3\xa4ytt\xc3\xa4\xc3\xa4 ja kehitt\xc3\xa4\xc3\xa4 suomen kielen taitoja.'